
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΑΥΓΟΥΣΤΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο, που βρίσκεται εντός του ρυμοτομικού σχεδίου του δήμου Γλυ¬ 
φάδας (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α’ 138), όπως τροποποιήθηκε με το από 19.6.1989 Π.Δ/γμα 
(Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α’ 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 23 παρ. 1 του ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

6. Την από 10.3.1988 (αριθ. πρωτ. 26143/18.3.88) αίτηση της 
«ΤΕΧΝΟΔΟΜΙΚΗ ΠΑΠΑΘΑΝΟΤ». 

7. Την υπ’ αρ. 223/20.7.88 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την υπ’ αριθ. 26143/4045/8.12.88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης με πρόταση του Υπουργού Περι¬ 
βάλλοντος Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 8.5.85 Π.Δ/γμα (Δ' 197), από το βαρυ- 
νόμενο ακίνητο που βρίσκεται εντός του ρυμοτομικού σχεδίου δήμου 
Αθηναίων επί των οδών Ηροδότου 22 και Αλωπεκής, «Κολωνάκι» και 
για το οποίο έχουν εκδοθεί οι υπ’ αριθ. 270/18.1.88 και 321/5.4.88 
σχετικοί τίτλοι δικαιώματος μεταφοράς συντελεστή δόμησης στο όνομα 
«Τεχνοδομικής Παπαθάνου Ε.Π.Ε.» σε άλλο ακίνητο (ωφελούμενο) που 
βρίσκεται εντός του ρυμοτομικού σχεδίου δήμου Γλυφάδας (ν. Αττικής) 
και επί των οδών Κύπρου και Αθηνών ιδιοκτησίας της ίδιας Εταιρείας, 
όπως το ωφελούμενο ακίνητο φαίνεται με στοιχεία Α, Β, Γ, Δ, Α στο 
σχετικό πρωτότυπο διάγραμμα σε κλίμακα 1:200, που θεωρήθηκε από 


τον Προϊστάμενο της Δ/νσης Τοπογραφικών Εφαρμογών με την υπ’ αρ. 
49240/1989 πράξη του και που συνοπτικό του αντίτυπο δημοσιεύεται 
με το παρόν διάγραμμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

- Συνολική δομήσιμη επιφάνεια, η οποία δύναται να δομηθεί στο 
ωφελούμενο ακίνητο επιπλέον της επιτρεπόμενης βάσει των ισχυόντων 
στην περιοχή όρων δόμησης 344,26 τ.μ., που αντιστοιχεί σε 232,81 
τ.μ. του βαρυνομένου ακινήτου (απο ορόφους). 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 860,65 τ.μ. 

β) Συντελεστής δόμησης: 1,20. 

γ) Ποσοστό κάλυψης: 27,3%. 

δ) Μέγιστο επιτρεπόμενο ύψος του κτιρίου 18 μέτρα. 

Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με τα ένδεκα (11) σχετικά πρωτότυπα αρχιτεκτονικά σχέδια σε 
κλίμακα 1:50 και σύμφωνα με το διάγραμμα κάλυψης σε κλίμακα 
1:100, που θεωρήθηκαν από τον Προϊστάμενο της Δ/νσης Τοπογραφι¬ 
κών Εφαρμογών με την υπ’ αριθ. 49240/1989 πράξη του και που συ¬ 
νοπτικά τους αντίτυπα δημοσιεύονται με το παρόν διάταγμα. 

Άρθρο 2 

1. Ακυρούνται οι υπ’ αρ. 270/18.1.88 και 321/5.4.88 τίτλοι με¬ 
ταφοράς συντελεστή δόμησης στο όνομα «Τεχνοδομικής Παπαθάνου 
Ε.Π.Ε.». 

2. Εγκρίνεται η χορήγηση νέου τίτλου μεταφοράς συντελεστή δόμη¬ 
σης σε αντικατάσταση του υπ’ αριθ. 321/5.4.1988 τίτλου δικαιώμα¬ 
τος μεταφοράς συντελεστή δόμησης στο όνομα «Τεχνοδομικής Παπαθά¬ 
νου Ε.Π.Ε.» για το υπολοιπόμενο και μη χρησιμοποιηθέν εμβαδόν 
106,11 τ.μ. από ορόφους και 20,00 τ.μ. από ισόγειο (109,72- 
3,61 = 106,11 τ.μ.). 

Άρθρο 3 

Η ισχνς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 1 Αυγούστου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

